b'\n_START_ARTICLE_\nViron lastenkirjallisuuskeskus\n_START_PARAGRAPH_\nViron lastenkirjallisuuskeskus (Eesti Lastekirjanduse Keskus) on Tallinnassa Pikk-kadulla sijaitseva lastenkulttuurin keskus. Sen kokoelmissa on kaikki Virossa julkaistut lastenkirjat, lis\xc3\xa4ksi sen perusteht\xc3\xa4viin kuulu koota ja s\xc3\xa4ilytt\xc3\xa4\xc3\xa4 virolaisten lastenkirjankuvittajien alkuper\xc3\xa4isteoksia. Keskuksen johtaja on Triin Soone._NEWLINE_Talon ensimm\xc3\xa4isess\xc3\xa4 kerroksessa on n\xc3\xa4yttely- ja lukusali, joka on nimetty virolaisen kuvittajan Edgar Valterin mukaan. Siell\xc3\xa4 on my\xc3\xb6s kirjasto. Toisessa kerroksessa on lastenkirjamuseo, jonka kokoelman vanhin lastenkirja on vuodelta 1820. Samassa kerroksessa on sali, jonka seinill\xc3\xa4 on vaihtuvia taiden\xc3\xa4yttelyj\xc3\xa4. Salin voi muuntaa kokous-, teatteri- ja konserttitilaksi. Kolmannessa kerroksessa on tiloja, joissa j\xc3\xa4rjestet\xc3\xa4\xc3\xa4n erilaisia toimintoja ja vierailuja. Rakennuksen pihalla voi j\xc3\xa4rjest\xc3\xa4\xc3\xa4 tapahtumia._NEWLINE_Keskus harjoittaa my\xc3\xb6s julkaisutoimintaa ja kokoaa ja s\xc3\xa4ilytt\xc3\xa4\xc3\xa4 lastenkirjallisuuteen liittyv\xc3\xa4\xc3\xa4 aineistoa. Keskus esitt\xc3\xa4\xc3\xa4 kutantajille suosituksia julkaistavista lastenkirjoista. Se j\xc3\xa4rjest\xc3\xa4\xc3\xa4 kilpailuja, esimerkiksi joka toinen vuosi j\xc3\xa4rjestett\xc3\xa4v\xc3\xa4n Nukitsa-kilpailun, jossa valitaan kahden edellisen vuoden aikana julkaistujen virolaisten kirjojen joukosta paras lasten- ja nuortenkirja sek\xc3\xa4 paras kuvitus.'